stanford-oval/wikipedia huggingface dataset:
ผู้ทรยศทั้งแปด

จากซ้ายไปขวา: กอร์ดอน มัวร์, เชลดอน โรเบิตส์, ยูจีน ไคลเนอร์, โรเบิร์ต นอยซ์, วิคเตอร์ กรินิช, จูเลียส แบลงค์, จีน เออร์นี และเจย์ ลาสต์ (1960)
ผู้ทรยศทั้งแปด (อังกฤษ: Traitorous eight) เป็นกลุ่มคนแปดคนที่ออกจากห้องปฏิบัติการเซมิคอนดักเตอร์ของชอกลีย์ในปี 1957 เพื่อสร้างแฟร์ไชลด์เซมิคอนดักเตอร์ วิลเลียม ชอกลีย์ได้คัดเลือกคนในกลุ่มผู้สำเร็จการศึกษาระดับปริญญาเอกรุ่นใหม่ในปี 1956 โดยมีเป้าหมายเพื่อพัฒนาและผลิตอุปกรณ์เซมิคอนดักเตอร์แบบใหม่ ถึงแม้ว่าชอกลีย์ได้รับรางวัลโนเบลสาขาฟิสิกส์และเป็นนักวิจัยและครูที่มีประสบการณ์มาก การจัดการกลุ่มของเขาเป็นแบบเผด็จการและไม่เป็นที่นิยมนัก ซึ่งความรู้สึกนี้เพิ่มขึ้นเนื่องจากการมุ่งเน้นการวิจัยของชอกลีย์ที่ไม่ได้พิสูจน์ให้เห็นผล หลังจากความต้องการให้หาคนแทนชอกลีย์ถูกปฏิเสธ ทั้งแปดคนจึงออกจากการจัดตั้งบริษัทของตนเอง
ชอกลีย์อธิบายว่าการออกไปเป็นการ "ทรยศ" แปดคนที่ออกจากห้องปฏิบัติการได้แก่ จูเลียส แบลงค์, วิคเตอร์ กรินิช, จีน เออร์นี, ยูจีน ไคลเนอร์, เจย์ ลาสต์, กอร์ดอน มัวร์, โรเบิร์ต นอยซ์ และเชลดอน โรเบิตส์ ในเดือนสิงหาคม 1957 พวกเขาบรรลุข้อตกลงกับเชอร์แมน แฟร์ไชลด์ และในวันที่ 18 กันยายน 1957 พวกเขาได้ก่อตั้งบริษัทแฟร์ไชลด์เซมิคอนดักเตอร์ แฟร์ไชลด์เซมิคอนดักเตอร์ที่เพิ่งก่อตั้งขึ้นในไม่ช้าก็ได้เติบโตขึ้นเป็นผู้นำในอุตสาหกรรมเซมิคอนดักเตอร์ ในปี 1960 บริษัทได้กลายเป็นจุดสำคัญของซิลิคอนแวลลีย์ และมีส่วนร่วมโดยตรงหรือโดยอ้อมในการสร้างบริษัทหลายสิบแห่งซึ่งรวมถึงอินเทลและเอเอ็มดี
ผีเสื้อหางดาบตาลไหม้

| ผีเสื้อหางดาบตาลไหม้ |
| --- | --- |

ตัวผู้

ตัวเมีย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Lepidoptera
วงศ์:: Papilionidae
สกุล:: Meandrusa
สปีชีส์:: M.  sciron
ชื่อทวินาม
Meandrusa sciron (Leech, 1890)

ชื่อพ้อง
 Papilio sciron Leech, 1890  Papilio lachinus Fruhstorfer, 1902  Papilio gyas aribbas Fruhstorfer, 1909  Papilio hercules Blanchard, 1871  Papilio porus Strecker, 1900
ผีเสื้อหางดาบตาลไหม้ (อังกฤษ: Brown gorgon; ชื่อวิทยาศาสตร์: Meandrusa sciron) แมลงจำพวกผีเสื้อชนิดหนึ่ง ในวงศ์ผีเสื้อหางติ่ง (Papilionidae) ในกลุ่มผีเสื้อหางติ่ง
เป็นผีเสื้อกลางวันขนาดกลาง ปีกทั้งสองข้างแผ่กางออกกว้างประมาณ 105–115 มิลลิเมตร หนวดค่อนข้างสั้น ลำตัวสีออกเขียว หัวและใต้ส่วนอกสีน้ำตาลแดง เล็บตีนแยกออกเป็นสองแฉก ตัวผู้มีรูปทรงของปีกและสีปีกแตกต่างจากตัวเมีย โดยมีปีกหน้ายาวโค้งเรียวกว่าตัวเมียมาก ทั้งสองเพศปีกหลังมีหางยาว ตัวผู้สีปีกน้ำตาลไหม้และขอบปีกสีดำ มีจุดสีน้ำตาลเหลืองเรียงตามขอบปีกและบริเวณกลางปีก ตัวเมียมีแถบสีขาวพาดกลางปีก พบอาศัยตามป่าบนยอดเขาสูงในประเทศไทย เช่น ดอยอินทนนท์ และดอยผ้าห่มปก และในเขตประเทศพม่า มีถิ่นการกระจายพันธุ์ตั้งแต่รัฐสิกขิม ในประเทศอินเดีย และหลายประเทศในเอเชียอาคเนย์
จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535
ชนิดย่อย

Meandrusa sciron sciron
Meandrusa sciron abaensis Sugiyama, 1994 (จีน: มณฑลเสฉวน)
Meandrusa sciron aribbas (Fruhstorfer, 1909) (ภาคตะวันตกของจีน, พม่า, ภาคเหนือของไทย)
Meandrusa sciron dalata Monastyrskii & Devyatkin, 2003 (เวียดนาม)
Meandrusa sciron nagamasai Okano, 1986 (คาบสมุทรทางภาคใต้ของไทย)
เอกสารอ่านเพิ่มเติม

Collins, N.M., Morris, M.G. (1985) Threatened Swallowtail Butterflies of the World. IUCN. ISBN 2-88032-603-6
Wynter-Blyth, M.A., (1957) Butterflies of the Indian Region, Bombay Natural History Society,Mumbai, India.
ข้อมูลที่เกี่ยวข้องกับ Meandrusa sciron ที่วิกิสปีชีส์
ผู้ช่วยผู้ตัดสิน (ฟุตบอล)

ผู้ช่วยผู้ตัดสินแสดงธงล้ำหน้า
ในกีฬาฟุตบอล ผู้ช่วยผู้ตัดสิน (อังกฤษ: Assistant referee) เป็นหนึ่งในทีมผู้ตัดสินที่ช่วยผู้ตัดสินในการดูแลการแข่งขัน ผู้ช่วยผู้ตัดสินทั้งสองคน เดิมเป็นที่รู้จักในชื่อ ไลน์แมน (หรือไลน์วูเมน สำหรับผู้หญิง) ทำหน้าที่ดูแลกำกับเส้น ขณะที่ผู้ตัดสินที่ 4 ทำหน้าที่ต่าง ๆ ภายใต้การมอบหมายของผู้ตัดสิน
หน้าที่ทั่วไป

การตัดสินทุกอย่างของผู้ช่วยผู้ตัดสิน เป็นเพียงคำแนะนำให้กับผู้ตัดสิน ในการแข่งขัน ผู้ช่วยคนหนึ่งดูแลเส้นข้างสนามข้างหนึ่ง ส่วนอีกคนดูแลอีกข้างของสนามในระบบเส้นทแยงมุม ผู้ช่วยผู้ตัดสินที่อาวุโสกว่าจะอยู่ในฝั่งที่มีทีมงานเทคนิคอยู่ เพื่อช่วยในการดูแลเรื่องการเปลี่ยนตัวด้วย ผู้ช่วยผู้ตัดสินจะแสดงสัญลักษณ์ให้กับผู้ตัดสิน โดยมากจะยกธง แต่ปัจจุบันมีการใช้อุปกรณ์สื่อสารไร้สาย นอกจากนี้อาจมีไมโครโฟนและหูฟัง
เดิมทีเรียกว่าไลน์แมน แต่เปลี่ยนมาใช้ชื่อว่า ผู้ช่วยผู้ตัดสินในปี ค.ศ. 1996 เพื่อสะท้อนบทบาทสมัยใหม่ของทีมผู้ตัดสิน และเพื่อไม่ให้มีการแบ่งเพศ
จากกติกาข้อ 7 ของกติกาฟุตบอล ระบุหน้าที่ของผู้ตัดสินคือ
เมื่อลูกบอลทั้งลูกได้ผ่านออกจากสนามแข่งขัน
ฝ่ายใดได้สิทธิ์ในการเตะจากมุม เตะจากประตู หรือทุ่ม
เมื่อผู้เล่นถูกลงโทษฐาน การอยู่ในตำแหน่งล้ำหน้า
เมื่อมีการต้องการเปลี่ยนตัวผู้เล่น
เมื่อมีการกระทำผิดหรือมีเหตุการณ์อื่น ๆ เกิดขึ้นโดยที่ผู้ตัดสินไม่เห็น
เมื่อผู้เล่นกระทำความผิดกติกาเกิดขึ้นใกล้ผู้ช่วยผู้ตัดสินมากกว่าผู้ตัดสิน (รวมถึงเหตุการณ์กระทำผิดกติกาภายในเขตโทษ)
เมื่อมีการเตะโทษ ณ จุดโทษ ผู้ช่วยผู้ตัดสินต้องดูว่าผู้รักษาประตู เคลื่อนออกมาข้างนอกก่อนที่ลูกบอลจะถูกเตะหรือไม่ และต้องดูลูกบอลเข้าประตูหรือไม่
ผื่นอีริทีมา ท็อกซิกัม

| ผื่นอีริทีมา ท็อกซิกัม (Erythema toxicum neonatorum) |
| --- | --- |
ชื่ออื่น: Erythema toxicum, Urticaria neonatorum and Toxic erythema of the newborn

สาขาวิชา: กุมารเวชศาสตร์
ผื่นอีริทีมา ท็อกซิกัม (อังกฤษ: erythema toxicum) เป็นผื่นผิวหนังในทารกแรกเกิดที่พบได้บ่อยและไม่เป็นอันตรายถึงชีวิต พบในทารกแรกเกิดอายุไม่เกิน 1 สัปดาห์ได้ถึง 4-70% และมักหายได้เองใน 1-2 สัปดาห์ ส่วนใหญ่เริ่มแสดงอาการในเวลาไม่นานหลังเกิด แต่อาจเริ่มแสดงอาการในภายหลังได้หากเป็นทารกเกิดก่อนกำหนด ผื่นมีลักษณะได้หลากหลาย แต่โดยทั่วไปจะมีปื้นแดงและมีตุ่มหนองอยู่ด้านบน อาจพบกินบริเวณกว้างทั่วตัวหรือเป็นบริเวณแคบๆ ก็ได้ สามารถพบได้แทบทุกส่วนของร่างกาย รอยโรคแต่ละรอยอาจปรากฎขึ้นและหายไปในเวลาไม่กี่ชั่วโมง ทารกที่มีภาวะนี้จะไม่มีอาการอื่น ผื่นเหล่านี้ไม่ทิ้งรอยแผลเป็นใดๆ ในระยะยาว
ผื่นอีริทีมา ท็อกซิกัม เป็นภาวะที่ไม่มีอันตรายต่อทารก และไม่จำเป็นต้องได้รับการรักษา
แหล่งข้อมูลอื่น

| --- | --- |
การจำแนกโรค: DICD-10: P83.1 ICD-9-CM: 695.0, 778.8 DiseasesDB: 4458
ทรัพยากรภายนอก: MedlinePlus: 001458 eMedicine: derm/139 ped/697
ผลจากความใกล้ชิด

ขนาดของความหนาแน่นของกระแสไฟฟ้าในขดลวดของหม้อแปลงไฟฟ้​​าความถี่ 20 กิโลเฮิร์ทซ์
ในตัวนำที่มี กระแสสลับ ไหลในตัวมัน ถ้ามีกระแสอื่นกำลังไหลผ่านตัวนำอื่นที่อยู่ใกล้เคียง เช่นภายในขดลวดที่อยู้ใกล้ชิดกัน การกระจายของกระแสไฟฟ้าภายในตัวนำแรกจะถูกจำกัดอยู่ในภูมิภาคขนาดเล็ก หรือเรียกว่า กระแสแออัด (อังกฤษ: current crowding) ผลที่เกิดขึ้นจะเรียกว่าเป็น ผลจากความใกล้ชิด (อังกฤษ: proximity effect) การแออัดนี้จะทำให้มีการเพิ่มขึ้นของความต้านทานที่มีประสิทธิผล (อังกฤษ: effective resistance) ของวงจร ซึ่งจะเพิ่มขึ้นตามความถี่ที่เพิ่มขึ้น
คำอธิบาย

การเปลี่ยนแปลงของ สนามแม่เหล็ก จะมีอิทธิพลต่อการกระจายของ กระแสไฟฟ้า ที่กำลังไหลภายใน ตัวนำไฟฟ้า โดย การเหนี่ยวนำแม่เหล็กไฟฟ้า เมื่อ กระแสสลับ (AC) หนึ่งไหลผ่านตัวนำที่อยู่ลำพัง มันจะสร้างสนามแม่เหล็กสลับรอบ ๆ ตัวมัน สนามแม่เหล็กสลับนี้สามารถเหนี่ยวนำให้เกิด กระแสวน ในตัวนำไฟฟ้าที่อยู่ติดกันได้ ทำให้เกิดการเปลี่ยนแปลงการกระจายโดยรวมของกระแสไฟฟ้าที่ไหลผ่านตัวนำที่อยู่ติดกันนั้น ผลก็คือกระแสจะเข้มข้นในพื้นที่ของตัวนำที่อยู่ไกลออกไปที่สุดจากตัวนำใกล้เคียงที่กำลังนำกระแสไปในทิศทางเดียวกัน
ผลจากความใกล้ชิดสามารถเพิ่ม ความต้านทาน AC ของตัวนำที่อยู่ติดกันอย่างมีนัยสำคัญเมื่อเทียบกับความต้านทานของมันในกระแส DC ผลกระทบนี้จะเพิ่มขึ้นตาม ความถี่ ที่ความถี่สูงความต้านทาน AC ของตัวนำอาจเกินสิบเท่าของความต้านทาน DC ของมัน
ตัวอย่าง

ตัวอย่างเช่นถ้าสายไฟสองเส้นกำลังนำกระแสสลับขนาดเดียวกันแต่วางขนานกัน เหมือนอย่างที่จะพบได้ในขดลวดที่ใช้ใน ตัวเหนี่ยวนำ หรือ หม้อแปลง สนามแม่เหล็กของสายไฟเส้นหนึ่งจะเหนี่ยวนำให้เกิดกระแสเอ็ดดี้ในแนวยาวขึ้นในสายไฟที่อยู่ติดกันอีกเส้นหนึ่ง กระแสเอ็ดดี้จะไหลเป็นวงกลมไปตามสายไฟนั้น ในทิศทางเดียวกับกระแสหลักที่ด้านข้างของลวดที่หันหน้าไปจากอีกสายหนึ่ง และกลับมาอยู่ในทิศทางที่ตรงข้ามในด้านของสายไฟที่หันหน้าเข้าหาอีกสายหนึ่ง ดังนั้นกระแสเอ็ดดี้จะเสริมกับกระแสหลักในด้านที่หันไปห่างจากสายแรก และต่อต้านกระแสหลักในด้านที่หันเข้าหาสายแรก ผลกระทบที่เป็นสุทธิจะแจกจ่ายกระแสในภาคตัดขวางของเส้นลวดเข้าไปในแถบบาง ๆ บนด้านที่หันไปจากอีกสายหนึ่ง 
เนื่องจากกระแสจะมีความเข้มข้นอยู่ในพื้นที่ที่มีขนาดเล็กของสาย ความต้านทานจึงเพิ่มขึ้น
ในทำนองเดียวกันในสองตัวนำที่อยู่ติดกันและกำลังนำกระแสสลับไหลในทิศทางตรงข้ามเช่นที่พบใน สายไฟแรงสูง และคู่ของ บัสบาร์ กระแสในแต่ละตัวนำจะมีความเข้มข้นในแถบด้านข้างที่หันหน้าไปทางตัวนำอื่น ๆ
ผลกระทบ

ความต้านทานที่เพิ่มขึ้นทำให้มีการสูญเสียพลังงานเพิ่มขึ้น ซึ่งในวงจรไฟฟ้ากำลัง มันสามารถสร้างความร้อนที่ไม่พึงประสงค์ได้ ผลจากความใกล้ชิดและ ผลกระทบที่ผิว สร้างความยิ่งยากอย่างมีนัยสำคัญในการออกแบบ หม้อแปลง และ ตัวเหนี่ยวนำ ที่มีประสิทธิภาพเพื่อใช้ในการดำเนินงานที่ความถี่สูง เช่นใน แหล่งจ่ายไฟแบบสลับโหมด (อังกฤษ: switched-mode power supplies) เป็นตัวอย่าง
ใน วงจรปรับ (อังกฤษ: tuned circuit) เพื่อหา ความถี่วิทยุ ที่ใช้ในอุปกรณ์วิทยุ, ความสูญเสียเนื่องจากผลจากความใกล้ชิดและผลกระทบที่ผิวในตัวเหนี่ยวนำจะลด ปัจจัย Q และขยาย แบนด์วิดธ์ เพื่อลดการสูญเสียดังกล่าวให้มีน้อยที่สุด ตัวเหนี่ยวนำคลื่นความถี่วิทยุจึงต้องมีการสร้างเป็นพิเศษ ขดลวดมักจะถูกจำกัดให้เป็นชั้นเดียวและมักมีวงรอบของต้วนำที่แยกห่างออกจากกัน ในขดลวดหลายชั้น ชั้นที่ต่อเนื่องกันจะถูกพันในรูปแบบ crisscross เพื่อหลีกเลี่ยงการมีสายลวดวางขนานกัน; การพันขดลวดแบบนี้บางครั้งเรียกว่าขดลวดแบบ "สานต​​ะกร้า" หรือแบบ "รังผึ้ง"  เนื่องจากกระแสจะไหลบนพื้นผิวของตัวนำ ขดลวดความถี่สูงบางครั้งจะทำจากเงินชุบหรือทำจาก ลวด Litz
วิธี Dowell สำหรับการกำหนดของการสูญเสีย

วิธีมิติเดียวสำหรับหม้อแปลงนี้สมมติว่าสายลวดภาคตัดขวางเป็นสี่เหลี่ยม แต่สามารถนำมาใช้ประมาณว่าเป็นลวดกลมโดยปฏิบัติต่อมันเหมือนว่ามันเป็นสี่เหลี่ยมจตุรัสที่มีพื้นที่หน้าตัดเดียวกัน
ขดลวดจะถูกแบ่งออกเป็น 'ส่วน' (อังกฤษ: portion) แต่ละส่วนเป็นกลุ่มของชั้น (อังกฤษ: layer) ที่มีหนึ่งตำแหน่งของ แรงเคลื่อนแม่เหล็ก (อังกฤษ: Magnetomotive force (MMF)) เป็นศูนย์ สำหรับหม้อแปลงที่แยกขดลวดปฐมภูมิและขดลวดทุติยภูมิออกจากกัน แต่ละขดลวดจะเป็นหนึ่งส่วน สำหรับหม้อแปลงที่มีการแทรกสลับ (อังกฤษ: interleaved หรือ sectionalised) ขดลวดด้านในสุดและด้านนอกสุดแต่ละส่วนเป็นหนึ่งส่วน ในขณะที่ส่วนอื่น ๆ แต่ละส่วนจะถูกแบ่งออกเป็นสองส่วนในจุดที่ m.m.f เป็นศูนย์
ความต้านทานรวมของหนึ่งส่วนจะได้จาก
R_{AC}=R_{DC}{\bigg (}Re(M)+{\frac {(m^{2}-1)Re(D)}{3}}{\bigg )}
เคเบิ้ล

ผลจากความใกล้ชิดนอกจากนี้ยังสามารถเกิดขึ้นภายในสายเคเบิ้ลไฟฟ้า ตัวอย่างเช่น ถ้าตัวนำเป็นคู่หนึ่งของสายลำโพง กระแสของพวกมันมีทิศทางที่ตรงข้าม และกระแสจะพอใจที่จะไหลไปตามด้านข้างของสายไฟที่หันหน้าเข้าหากัน ความต้านทาน AC ของสายไฟจะมีการเปลี่ยนแปลง (เล็กน้อย) ไปตามความถี่ของสัญญาณเสียง แม้ว่าสำหรับความถี่ใด ๆ แอมพลิจูดของกระแสจะยังคงเป็นสัดส่วนเชิงเส้นกับแรงดันไฟฟ้า บางคนเชื่อว่านี่อาจจะสร้างการบิดเบือนและลดคุณภาพของภาพสเตอริโอ แต่มันก็สามารถแสดงให้เห็นว่า สำหรับขนาดตัวนำ, ระยะห่าง, และความยาวที่เหมาะสม ผลกระทบนี้มีอิทธิพลขนาดเล็กกับคุณภาพของเสียง
อัตราส่วนของความต้านทาน AC ต่อ DC สำหรับส่วนของแถบขดลวดที่ความถี่แตกต่างกัน (δ เป็น ความลึกของผิว) จะเห็นได้ว่าการเพิ่มจำนวนของชั้นจะเพิ่มความต้านทานอย่างมากที่ความถี่สูง
ผู้บริหารการธุรกิจขนาดเล็ก

ผู้บริหารการธุรกิจขนาดเล็ก (อังกฤษ: Administrator of the Small Business Administration) เป็นหัวหน้าการธุรกิจขนาดเล็กในรัฐบาลกลางสหรัฐ ประธานาธิบดีบารัก โอบามา ประกาศในเดือนมกราคม ค.ศ. 2012 ว่า จะยกสถานะตำแหน่งนี้ขึ้นสู่คณะรัฐมนตรี ตามที่เคยเป็นมาในช่วงประธานาธิบดีบิล คลินตัน
ผู้บัญชาการยุทธอวกาศสหรัฐ

| ผู้บัญชาการยุทธอวกาศ |
| --- | --- |
ธงผู้บัญชาการยุทธอวกาศ
ผู้ดำรงตำแหน่งคนปัจจุบัน พลเอก บี. แชนช์ ซัลทซ์แมน ตั้งแต่ 2 พฤศจิกายน 2022
กองทัพอวกาศสหรัฐ
สมาชิกของ: คณะเสนาธิการร่วม
รายงานต่อ: รมว.ทบวงทหารอากาศ
ผู้แต่งตั้ง: ประธานาธิบดีโดยคำแนะนำและความยินยอมของวุฒิสภา
วาระ: สี่ปี
สถาปนา: 20 ธันวาคม 2019
คนแรก: จอห์น ดับเบิลยู. เรย์มอนด์
ผู้บัญชาการยุทธอวกาศ (อังกฤษ: Chief of Space Operations) เป็นตำแหน่งตามกฎหมายของกองทัพอวกาศสหรัฐ และเป็นตำแหน่งระดับสูงสุดของนายทหารในกองทัพอวกาศสหรัฐ ทำหน้าที่เป็นผู้แทนกองทัพอวกาศในที่ประชุมคณะเสนาธิการร่วม เป็นหัวหน้าที่ปรึกษาฝ่ายทหารของรัฐมนตรีว่าการทบวงทหารอากาศ และเป็นที่ปรึกษาฝ่ายทหารของสภาความมั่นคงแห่งชาติ ของรัฐมนตรีว่าการกระทรวงกลาโหม และของประธานาธิบดี
ผู้บัญชาการยุทธอวกาศจะได้รับการแต่งตั้งโดยประธานาธิบดี โดยคำแนะนำและความยินยอมของวุฒิสภา มีวาระการดำรงตำแหน่งสี่ปีในยามปกติ ดำรงตำแหน่งได้ติดต่อกันสองวาระเฉพาะยามศึกสงครามและสถานการณ์ฉุกเฉินที่ประกาศโดยรัฐสภาสหรัฐ ผู้บัญชาการยุทธอวกาศมียศทหารเป็นพลเอก
ผู้บัญชาการยุทธอวกาศมีที่ทำงานอยู่ในอาคารเดอะเพนตากอน ไม่มีกองบัญชาการเป็นของตนเอง ไม่มีอำนาจบังคับบัญชากองทัพอวกาศ จึงมิอาจเรียกว่าผู้บัญชาการทหารอวกาศ กฎหมายสหรัฐว่าด้วยสายบังคับบัญชา บัญญัติให้การควบคุมบังคับบัญชาทหารสหรัฐทุกเหล่าทัพเป็นอำนาจของประธานาธิบดีและรัฐมนตรีว่าการกระทรวงกลาโหม ซึ่งจะมอบคำสั่งโดยตรงให้แก่หน่วยบัญชาการรบรวม
ผู้บัญชาการยุทธนาวีสหรัฐ

| ผู้บัญชาการยุทธนาวี |
| --- | --- |
ตราผู้บัญชาการยุทธนาวี
ธงผู้บัญชาการยุทธนาวี
ผู้ดำรงตำแหน่งคนปัจจุบัน พลเรือเอกหญิง ลิซา เอ็ม. แฟรนเกตตี ตั้งแต่ 2 พฤศจิกายน ค.ศ. 2023
กองทัพเรือสหรัฐ
สมาชิกของ: คณะเสนาธิการร่วม
รายงานต่อ: รัฐมนตรีว่าการทบวงทหารเรือ
ผู้แต่งตั้ง: ประธานาธิบดีโดยคำแนะนำและความยินยอมของวุฒิสภา
วาระ: สี่ปีเพิ่มได้อีก 1 วาระเฉพาะยามสงครามหรือสถานการณ์ฉุกเฉินระดับชาติ
ตำแหน่งก่อนหน้า: เสนาธิการยุทธนาวี
สถาปนา: 11 พฤษภาคม 1915
คนแรก: พลเรือเอก วิลเลียม เอส. เบนสัน
รอง: รองผู้บัญชาการยุทธนาวี
เว็บไซต์: www.navy.mil
ผู้บัญชาการยุทธนาวี (อังกฤษ: Chief of Naval Operations) เป็นตำแหน่งตามกฎหมายของกองทัพเรือสหรัฐ และเป็นตำแหน่งระดับสูงสุดของนายทหารเรืออเมริกัน ทำหน้าที่เป็นผู้แทนกองทัพเรือในที่ประชุมคณะเสนาธิการร่วม และเป็นหัวหน้าที่ปรึกษาฝ่ายทหารของรัฐมนตรีว่าการทบวงทหารเรือ และเป็นที่ปรึกษาฝ่ายทหารของสภาความมั่นคงแห่งชาติ ของรัฐมนตรีว่าการกระทรวงกลาโหม และของประธานาธิบดีสหรัฐ
ผู้บัญชาการยุทธนาวีจะได้รับการแต่งตั้งโดยประธานาธิบดี โดยคำแนะนำและความยินยอมของวุฒิสภา มีวาระการดำรงตำแหน่งสี่ปีในยามปกติ ดำรงตำแหน่งได้ติดต่อกันสองวาระเฉพาะยามศึกสงครามและสถานการณ์ฉุกเฉินที่ประกาศโดยรัฐสภาสหรัฐ ผู้บัญชาการยุทธนาวีมียศทหารเป็นพลเรือเอก
ผู้บัญชาการยุทธนาวีมีที่ทำงานอยู่ในอาคารเดอะเพนตากอน ไม่มีกองบัญชาการเป็นของตนเอง ไม่มีอำนาจบังคับบัญชากองทัพเรือหรือหน่วยเรือใด จึงมิอาจเทียบได้กับตำแหน่งผู้บัญชาการทหารเรือในประเทศอื่น กฎหมายสหรัฐว่าด้วยสายบังคับบัญชา บัญญัติให้การควบคุมบังคับบัญชาทหารสหรัฐทุกเหล่าทัพเป็นอำนาจของประธานาธิบดีและรัฐมนตรีว่าการกระทรวงกลาโหม ซึ่งจะมอบคำสั่งโดยตรงให้แก่หน่วยบัญชาการรบรวม
ผู้ถูกกำหนดให้รอดชีวิต

ผู้ถูกกำหนดให้รอดชีวิต (อังกฤษ: designated survivor) เป็นบุคคลในลำดับการสืบทอดตำแหน่งประธานาธิบดีสหรัฐ มักเป็นรัฐมนตรีในคณะรัฐมนตรีสหรัฐ ซึ่งจะถูกจัดให้อยู่ในพื้นที่ห่างไกล ปลอดภัย และไม่เปิดเผย หากประธานาธิบดี, รองประธานาธิบดี, และเจ้าหน้าที่อื่น ๆ ในลำดับการสืบทอดตำแหน่งได้รวมตัวกันในสถานที่เดียว เช่น งานแถลงนโยบายประจำปีต่อรัฐสภา และวันเข้ารับตำแหน่งประธานาธิบดีสหรัฐ ซึ่งมีจุดประสงค์เพื่อรับประกันความต่อเนื่องของรัฐบาลในกรณีเกิดเหตุร้ายที่มีการสังหารประธานาธิบดี และเจ้าหน้าที่หลายคนในลำดับการสืบทอดตำแหน่งประธานาธิบดี เช่น เหตุกราดยิง, การวางระเบิด หรือภัยพิบัติทางธรรมชาติ หากเหตุการณ์ดังกล่าวเกิดขึ้น เจ้าหน้าในลำดับการสืบทอดที่ถูกเลือก จะกลายเป็นรักษาการแทนประธานาธิบดีสหรัฐ ตามรัฐบัญญัติการสืบทอดประธานาธิบดี
เฉพาะรัฐมนตรีที่มีคุณสมบัติเพียงพอที่จะสืบทอดตำแหน่งประธานาธิบดีเท่านั้น (เช่น เป็นพลเมืองสหรัฐโดยกำเนิด อายุ 35 ปี ซึ่งอาศัยอยู่ในสหรัฐอย่างน้อย 14 ปี) ที่สามารถถูกเลือกให้รับหน้าที่ตามที่ได้รับมอบหมาย โดยผู้ถูกกำหนดให้รอดชีวิตจะได้รับการรักษาความปลอดภัยเทียบเท่าประธานาธิบดี และมีการจัดรถรับส่งตลอดระยะเวลาของงาน
แหล่งข้อมูลอื่น

U.S. Senate's list of cabinet members who did not attend the State of the Union Address (since 1984)
Cabinet Members Who Did Not Attend the State of the Union Address Reagan (1984) – Trump The American Presidency Project [online]. Gerhard Peters (database). Santa Barbara, California: University of California (hosted).
ผู้ปกครอง (นิติศาสตร์)

สำหรับความหมายอื่น ดูที่ ผู้ปกครอง
ผู้ปกครอง (อังกฤษ: guardian) หมายถึง บุคคลซึ่งศาลตั้งให้ใช้อำนาจปกครองผู้เยาว์ที่ยังไม่บรรลุนิติภาวะและไม่มีบิดามารดา หรือบิดามารดาถูกถอนอำนาจปกครอง
ผู้ปกครองยังอาจหมายถึง ผู้อนุบาล (custodian หรือ guardian) ที่ศาลตั้งให้ดูแลคนไร้ความสามารถ และผู้พิทักษ์ (curator) ที่ศาลตั้งให้ดูแลคนเสมือนไร้ความสามารถ
ผีเสื้อร้อนรัก

| ผีเสื้อร้อนรัก |
| --- | --- |
โปสเตอร์ภาพยนตร์
กำกับ: คาปริซ เคีย
เขียนบท: คาปริซ เคีย
อำนวยการสร้าง: ไมเคิล พริตเช็ตต์ ทอม วอลเลอร์
นักแสดงนำ: สจวต เลียง นภคปภา นาคประสิทธิ์
กำกับภาพ: มาร์ก ดัฟฟิลด์
ตัดต่อ: อธิษฐาน สง่าวุฒิ วิลเลียม วัตต์ส
ดนตรีประกอบ: สตีฟ เบนท์ลีย์-ไคลน์
ผู้จัดจำหน่าย: GMM Picture
วันฉาย:  6 ธันวาคม พ.ศ. 2545    12 กันยายน พ.ศ. 2546    25 สิงหาคม พ.ศ. 2549 (DVD)
ความยาว: 95 นาที
ประเทศ: อังกฤษ, ไทย
ภาษา: อังกฤษ, ไทย
ข้อมูลจาก All Movie Guide
ข้อมูลจาก IMDb
ผีเสื้อร้อนรัก (อังกฤษ: Butterfly Man) เป็นภาพยนตร์ร่วมสร้างระหว่างประเทศอังกฤษกับประเทศไทย ผลงานการกำกับโดย คาปริซ เคีย ออกฉายในประเทศไทย ในวันที่ 12 กันยายน ปี พ.ศ. 2546
เรื่องย่อ

อดัม (สจวต เลียง) และเคท (เคิร์สตี มิตเชลล์) คู่รักชาวอังกฤษมาเที่ยวเมืองไทยและพักในโรงแรมในย่านถนนข้าวสาร แต่เคทได้บอกเลิกอดัมจึงมีการทะเลาะกัน อดัมจึงออกไปเที่ยวข้างนอกเพื่อสงบสติอารมณ์ เมื่ออดัมกลับที่พักได้เห็นจดหมายที่เคททิ้งเอาไว้พร้อมกับห่อเงินจำนวนหนึ่ง โดยในจดหมายเคทได้บอกว่าไม่ต้องรอเธอกลับมาและเจอกันอีกครั้งตอนที่จะกลับอังกฤษ เขาจึงเดินทางไปเที่ยวเกาะสมุยต่อตามลำพัง ที่เกาะสมุยนั้นอดัมได้รู้จักกับโจอี้ (ฟรานซิส มากี) และโจอี้ได้พาอดัมไปนวดแผนไทย ซึ่งที่นั่นทำให้อดัมได้รู้จักกับหมอนวดหญิงสาวชื่อเอม (นภคปภา นาคประสิทธิ์) หลังจากนั้นอดัมได้เริ่มสานความสัมพันธ์กับเอม
ความสัมพันธ์ของทั้งคู่เป็นไปอย่างราบรื่น แต่ไม่นานอดัมก็เริ่มไปเที่ยวบาร์และได้ซื้อบริการทางเพศจากน้อย (วสา วัชรายนต์) ซึ่งเอมก็ทราบแต่ไม่ได้ว่าอะไรเพราะคิดว่าอดัมก็คงเหมือนกับนักท่องเที่ยวทั่วๆไปที่ไปเที่ยวผู้หญิงในบาร์ แต่กระนั้นอดัมก็โกหกเอมว่ากลับไปที่พักและไม่ได้ไปไหนเลยในคืนนั้น จนกระทั่งในคืนวันเกิดของเอม เอมได้ชวนอดัมมามีเพศสัมพันธ์ด้วยกันในที่พักของอดัม เช้าวันรุ่งขึ้นเงินและทรัพย์สินที่มีค่าของอดัมถูกขโมยไป แต่เจ้าของที่พักปฏิเสธความรับผิดชอบ ทำให้อดัมเกือบถูกส่งตัวกลับประเทศ อดัมไปพบเอมและสงสัยว่าเอมมีส่วนรู้เห็นกับเหตุการณ์ครั้งนี้ ทำให้เอมโกรธมาก อดัมได้สารภาพว่าเขาได้มีเพศสัมพันธ์กับน้อยก่อนที่จะมีอะไรกับเอม เอมได้และตัดสินใจไม่ยอมพบกับอดัมอีกแต่ได้ให้ที่อยู่บ้านเกิดของเธอกับอดัม อดัมได้ขายทรัพย์สินติดตัวที่เหลือ น้อยเห็นจึงได้ให้ความช่วยเหลือ ทำให้อดัมติดต่อกลับไปยังที่บ้านของเขาได้
โจอี้รู้เรื่องที่อดัมถูกขโมยของจึงพาอดัมไปพบกับบิล (เกวิน โอแฮร์ลิห์ก) บิลได้มอบหมายงานให้อดัมไปหาหญิงสาวนิรนาม (อบิเกล กู๊ด) เพื่อไปรับของจากเธอและนำมาให้บิล ในคืนนั้นอดัมและนิรนามได้ไปปาร์ตี้ริมหาดและเกือบมีความสัมพันธ์กัน แต่อดัมได้ปฏิเสธไป จนกระทั่งรุ่งเช้าวันถัดมาอดัมได้รับของจากนิรนามและรีบขึ้นเรือกลับทันที ในระหว่างนั้นของที่อดัมรับมาได้ตกลงไปในน้ำ อดัมจึงรีบเก็บแต่กระดาษห่อเปียกน้ำ อดัมจึงรู้ว่าในห่อกระดาษคือหนังสือเดินทางออกนอกประเทศ อดัมจึงไปหาน้อยเพื่อถามเกี่ยวกับเรื่องนี้ น้อยได้บอกว่าทั้งหมดเป็นของปลอมซึ่งทำเพื่อนำผู้หญิงออกไปขายตัวที่ต่างประเทศ ซึ่งเอมเป็นหนึ่งในนั้นด้วย
อดัมจึงพยายามพบเอมเพื่อบอกเรื่องราวที่จะเกิดขึ้นกับเธอ เอมสารภาพว่าเธอได้วางยานอนหลับอดัมในคืนวันเกิดของเธอและโจอี้เป็นคนขโมยของในห้องพักของอดัม ทำให้อดัมโกรธมาก เอมได้บอกว่าโจอี้ซึ่งเป็นมือขวาของบิลได้บังคับเธอให้ทำ ซึ่งเขาทั้งสองคุมร้านนวดที่เธอทำงาน เอมจึงหาทางให้อดัมหนีไป โจอี้และบิลรู้เรื่องจึงโกรธเอมมากและทำร้ายเอมอย่างหนักจนบาดเจ็บสาหัส อดัมจึงหาทางช่วยเอมออกจากร้านนวดแห่งนั้นโดยน้อยและสาว ๆ ในบาร์ที่อดัมเคยไปเที่ยวคอยให้ความช่วยเหลือเขาด้วย
น้อยได้พาอดัมและเอมไปขึ้นเรือหาปลาลำหนึ่ง ในคืนนั้นไต๋ก๋งเรือให้ความช่วยเหลือทั้งสองคนได้แต่งงานกันบนเรือ แต่แล้วอาการของเอมก็ทรุดหนักและได้บอกให้อดัมพาเธอกลับไปบ้านเกิดของเธอ รุ่งเช้ามาเอมได้เสียชีวิต อดัมได้นำเงินจำนวนหนึ่งซื้อรถกระบะสภาพเก่าเพื่อนำร่างของเอมกลับไปบ้านเกิดตามที่ให้คำสัญญาเอาไว้ เมื่อศพของเอมได้ถูกฌาปนกิจไปแล้วอดัมจึงตัดสินใจอยู่ที่บ้านเกิดของเอมตลอดไป
นักแสดง

สจวต เลียง รับบท อดัม (Adam)
นภคปภา นาคประสิทธิ์ รับบท เอม (Em)
ฟรานซิส มากี รับบท โจอี้ (Joey)
เกวิน โอแฮร์ลิห์ก รับบท บิล (Bill Kincaid)
อบิเกล กู๊ด รับบท นิรนาม (No Name)
วสา วัชรายนต์ รับบท น้อย (Noi)
เคิร์สตี มิตเชลล์ รับบท เคท (Kate)
แหล่งข้อมูลอื่น

IMDb
All movie[ลิงก์เสีย]
Bangkok DVD[ลิงก์เสีย]
ผู้ทรงอิทธิพลในเกาหลีของฟอร์บ

ผู้ทรงอิทธิพลในเกาหลีของฟอร์บ (อังกฤษ: Forbes Korea Power Celebrity) เป็นการจัดอันดับประจำปีที่ตีพิมพ์โดยนิตยสารฟอร์บ (เกาหลี) ตั้งแต่ปี 2553 โดยคัดเลือกของคนมีชื่อเสียงที่มีอิทธิพลมากที่สุด 40 อันดับแรกในเกาหลีใต้ ซึ่งมีการจัดอันดับบุคคลจากกีฬา, ดนตรี, ศิลปะ, ภาพยนตร์ และโทรทัศน์ตามความสำเร็จในอาชีพของพวกเขา, อิทธิพล, ความนิยม และรายได้ จากปีที่ผ่านมา
10 อันดับแรกแยกตามปี > 2021

รายชื่อบุคคลทั้งหมดในปี 2021
| อันดับ | ชื่อ | อาชีพ |
| --- | --- | --- |
| 1 | บีทีเอส | บอยแบนด์ |
| 2 | แบล็กพิงก์ | เกิร์ลกรุ๊ป |
| 3 | Hyun-jin Ryu | นักเบสบอล |
| 4 | ซน ฮึง-มิน | นักฟุตบอล |
| 5 | Lim Young-woong | นักร้อง |
| 6 | Kwang-hyun Kim | นักเบสบอล |
| 7 | ยู แจ-ซ็อก | นักแสดงตลก |
| 8 | Young Tak | นักร้อง |
| 9 | Jung Dong-won | นักร้อง |
| 10 | Jang Yoon-jeong | นักร้อง |
ผู้ป่วยต้นปัญหา

ผู้ป่วยต้นปัญหา (อังกฤษ: index case) บ้างเรียก ผู้ป่วยหมายเลขศูนย์ (อังกฤษ: patient zero) เป็นผู้ป่วยโรคระบาดที่ลงบันทึกรายแรกในกลุ่มประชากร หรือผู้ป่วยที่ลงบันทึกรายแรกที่รวมอยู่ในการศึกษาด้านวิทยาการระบาด  นอกจากนี้ยังหมายความถึงผู้ป่วยโรคหรือกลุ่มอาการรายแรก (ไม่จำเป็นต้องเป็นโรคติดต่อ) ที่มีอธิบายในวรรณกรรมทางการแพทย์ ทั้งนี้ ไม่จำเป็นว่าผู้ป่วยรายนั้นต้องเป็นผู้ป่วยรายแรกจริง ๆ ผู้ป่วยต้นปัญหาอาจได้รับสถานภาพกรณีศึกษา "คลาสสิก" ในวรรณกรรม เช่น ฟีเนียส เคจ ซึ่งเป็นบุคคลคนแรกที่ทราบว่าแสดงอาการบุคลิกภาพเปลี่ยนแปลงแน่นอนอันเป็นผลจากการบาดเจ็บของสมอง
ผู้คุมเสียงในสภา

ผู้คุมเสียงในสภา หรือ วิป (อังกฤษ: whip) เป็นหน้าที่หนึ่งในพรรคการเมือง ซึ่งมีวัตถุประสงค์หลักเพื่อรับรองวินัยพรรคในสภานิติบัญญัติ ผู้คุมเสียงในสภาเป็น "ผู้ทำงานสกปรก" (enforcer) ของพรรคซึ่งตรงแบบเสนอสิ่งจูงใจและขู่ลงโทษสมาชิกพรรคเพื่อรับรองว่าเขาเหล่านั้นออกเสียงตามนโยบายของพรรคอย่างเป็นทางการ บทบาทของผู้คุมเสียงในสภายังเพื่อรับรองว่าผู้แทนที่ได้รับเลือกของพรรคเข้าประชุมเมื่อมีการออกเสียงที่สำคัญ
ความหมาย

ในหนังสือสารานุกรมศัพท์ทางรัฐศาสตร์ของ อ.อุทัย หิรัญโต ได้ให้คำอธิบายไว้ว่า
"คำว่า whip แปลตามตัวว่า แส้ที่ใช้ปัดยุงหรือสำหรับเฆี่ยนม้า คำนี้เป็นคำที่วงการเมืองอังกฤษยืมมาจากวงการกีฬาส่าสัตว์ กีฬาล่าสัตว์ในอังกฤษสมัยโบราณนั้น พวกขุนนางหรือผู้ดีมักจะเลี้ยงสุนัขไว้เป็นฝูง และฝึกหัดไว้เป็นอย่างอย่างดีเพื่อให้มีหน้าที่ช่วยเหลือในการติดตามหรือล่าสัตว์ ผู้ควบคุมฝูงสุนัขหรือคอยจัดระเบียบให้สุนัขอยู่รวมกันเป็นหมวดหมู่ไม่แตกแยกกัน เพื่อจะติดตามไล่สัตว์ได้สะดวกรวดเร็วขึ้น เรียกว่า whip ซึ่งมีชื่อเต็มว่า whipper in ซึ่งต่อมาวงการเมืองของอังกฤษได้นำคำว่า whip มาใช้โดยให้มีความหมายถึงบุคคลที่มีหน้าที่ควบคุมเสียงในสภา หรือผู้ทำหน้าที่ควบคุมเสียงในสภา หรือผู้ทำหน้าที่ไล่ต้อนให้สมาชิกไปออกเสียงโดยพร้อมเพรียงกันนั้นเอง"
ระบบวิปในประเทศไทย

บทความหลัก: คณะกรรมการประสานงานสภาผู้แทนราษฎรไทย
ระบบวิปในประเทศไทยเริ่มมีการดำเนินการอย่างเป็นทางการ ในปี พ.ศ. 2526 ในนามของคณะกรรมการประสานงานสภาผู้แทนราษฎร (ปสส.) ซึ่งเกิดขึ้นครั้งแรกในคณะรัฐมนตรีไทย คณะที่ 43 (พลเอกเปรม ติณสูลานนท์ เป็นนายกรัฐมนตรี) โดยมี บุญเท่ง ทองสวัสดิ์ เป็นประธานคนแรก โดยมีคำสั่งสำนักนายกรัฐมนตรีที่ 76/2526 โดยในทางปฏิบัติการตั้งคณะกรรมการฯ นี้ จะมีองค์ประกอบหลัก ๆ ดังนี้
ประธานกรรมการ - จะมาจากพรรคการเมืองที่มีเสียงข้างมากในสภา (หรือเป็นบุคคลที่รัฐบาลให้ความไว้วางใจที่จะประสานงานระหว่าง สภาฯ กับ รัฐบาล)
กรรมการ - มาจากพรรคการเมืองร่วมรัฐบาล โดยจัดสรรตามที่นั่งในสภา
เลขานุการ - จะมาจากพรรคการเมืองที่มีเสียงข้างมากในสภา
ผู้ช่วยเลขานุการ - ซึ่งจะเป็นข้าราชการประจำ สังกัดสำนักเลขาธิการนายกรัฐมนตรีและสำนักเลขาธิการคณะรัฐมนตรี
ผนังเซลล์

ระวังสับสนกับ เยื่อหุ้มเซลล์
| ชีววิทยาเซลล์ |
| --- | --- |
เซลล์พืช
องค์ประกอบทั่วไปของเซลล์พืช: a. พลาสโมเดสมาตา b. เยื่อหุ้มเซลล์ c. ผนังเซลล์ 1. คลอโรพลาสต์ d. เยื่อหุ้มไทลาคอยด์ e. แป้ง 2. แวคิวโอล f. แวคิวโอล g. โทโนพลาสต์ h. ไมโทคอนเดรีย i. เพอรอกซิโซม j. ไซโทพลาสซึม k. Small membranous vesicles l. ร่างแหเอนโดพลาซึมแบบขรุขระ 3. นิวเคลียส m. นิวเคลียร์พอร์ n. เยื่อหุ้มนิวเคลียส o. นิวคลีโอลัส p. ไรโบโซม q. ร่างแหเอนโดพลาซึมแบบเรียบ r. กอลไจเวสิเคิล s. กอลไจแอพพาราตัส (กอลไจบอดี) t. ไซโทสเกเลตอน 
ผนังเซลล์ (อังกฤษ: Cell wall) คือ ชั้นที่ล้อมเซลล์ซึ่งอยู่ถัดจากชั้นของเยื่อหุ้มเซลล์ ทำหน้าที่เป็นตัวค้ำจุนโครงสร้าง ปกป้องเซลล์ และกลไกคัดกรองสาร
ผนังเซลล์ยังมีหน้าที่ป้องกันการขยายตัวมากเกินไปหากน้ำไหลผ่านเข้าสู่ภายในเซลล์ มักพบอยู่ในพืช แบคทีเรีย อาร์เคีย เห็ดรา สาหร่าย  แต่ไม่พบในสัตว์และโพรทิสต์